laion/Wikipedia-Exotic huggingface dataset:
קוטולטה נוסח בולוניה

קוטולטה נוסח בולוניה (באיטלקית: Cotoletta alla Bolognese) הוא מאכל מסורתי של בולוניה. המאכל ידוע גם בשם "פטרוניאנה", על שם פטרוניוס, בישוף מהמאה החמישית הקדוש המגן של העיר בולוניה. המאכל מורכב מקוטולטה בשר עגל סינטה תחתונה (אנ') או (באיטלקית: scannello או sottonoce) מצופה בקמח, ביצים, ופירורי לחם. המנה מטוגנת תחילה בשומן חזיר או בחמאה, לאחר מכן מכוסה בפרוסת שינקן (פרושוטו) וחופן גבינת פרמזן. בשלב הבא יוצקים למחבת מעט ציר בשר כדי להחדיר טעמים ולהרטיב את המנה. לבסוף אופים בתנור עד שהגבינה נמסה. המנה מוגשת לעיתים קרובות עם כמהין, במיוחד "טריפולה", כמהין לבן קטן וריחני מהרי האפנינים ליד בולוניה. מדי פעם מוסיפים קצת רסק עגבניות לתבנית האפייה. המתכון הופקד באקדמיה האיטלקית לבישול (איט') בלשכת המסחר של בולוניה ב-14 באוקטובר 2004. (זוהי עמותה תרבות שמטרתה "לשמור, יחד עם מסורות המטבח האיטלקי, את תרבות הציוויליזציה של השולחן, ביטוי חי ופעיל של המדינה כולה", כפי שאמר נשיא העמותה אוריו ורגאן). קוטולטה נוסח מילנו שניצל וינאי קוטולטה Berardino, Sabino (2017-07-03). "La cotoletta alla bolognese ovvero la "Petroniana" eretica di Lucia Antonelli – Taverna del Cacciatore – Castiglion dei Pepoli (BO)" [The Cotoletta alla Bolognese or the heretical "Petroniana" by Lucia Antonelli - Taverna del Cacciatore - Castiglion dei Pepoli (BO)]. Luciano Pignataro Wine & Food Blog (באיטלקית). ארכיון מ-2020-08-05. "Cotoletta alla Bolognese". Accademia Italiana della Cucina (באיטלקית). ארכיון מ-2019-07-03. "La vera Cotoletta alla Bolognese" (באיטלקית). אורכב מ-המקור ב-2019-07-03. נבדק ב-2021-10-26.
ג'ון קולינס (מושל דלאוור)

ג'ון קולינס (באנגלית: John Collins;‏ 1 במרץ 1776 – 16 באפריל 1822) היה פוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כמושל דלאוור ה-22 מינואר 1821 ועד מותו. ג'ון קולינס נולד במחוז סאסקס שב מושבת דלאוור, כבנם של קפטן ג'ון ושרה "סאלי" יוסטון קולינס. קפטן קולינס עסק בכריית עפרה באדמותיו וכיהן 12 שנים באספה הכללית של דלאוור. אחותו של קולינס הבן נישאה לדייוויד האזרד, גם הוא לימים מושל דלאוור. קולינס עצמו נשא לאישה את ג'יין הול, בתו של המושל לשעבר דייוויד הול, ולשניים נולדו שישה ילדים. ב-1820 נבחר קולינס כמושל דלאוור לאחר שהביס את מועמד המפלגה הפדרליסטית, חבר האספה הכללית הוותיק, ג'סי גרין. הוא כיהן כמושל מ-16 בינואר 1821 ועד מותו. קולינס נודע בשל העניין שגילה בשיפור החינוך הציבורי. במהלך תקופת כהונתו החלו המהלכים לקראת פתיחת קולג' חדש בעיר ניוארק. הוא גם מינה את וילארד הול, לימים "אבי החינוך הציבורי", כמזכיר המדינה. שני צעדים אלו נשאו פרי בשנים הבאות. ג'ון קולינס נפטר במחוז סאסקס ב-16 באפריל 1822, בגיל 46. הוא נטמן בחוות המשפחה. לא קיים דיוקן ידוע שלו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 218-219. ג'ון קולינס באתר אגודת המושלים הלאומית (באנגלית) ג'ון קולינס באתר The Political Graveyard (באנגלית) ג'ון קולינס, באתר "Find a Grave" (באנגלית)
בית הקברות ניו מונטיפיורי

בית הקברות ניו מונטיפיורי (באנגלית: New Montefiore Cemetery) הוא בית קברות יהודי באי לונג איילנד במדינת ניו יורק שבארצות הברית. בית הקברות שוכן בעיר וסט בבילון (אנ'). הוא נוסד בשנת 1928 על ידי אגודת בית הקברות מונטיפיורי, שהפעילה את בית הקברות בשם זה ברובע קווינס שבעיר ניו יורק מאז 1908. האגודה רכשה את שטח בית הקברות, כ-1,012 דונם, בצורתו כמלבן המתמשך ממזרח למערב. מאז נקברו במקום על פי הערכה יותר מ-150 אלף נפטרים. בית הקברות הוא חלק מקבוצה של בתי קברות גדולים וסמוכים בלונג איילנד השייכים לבני כל האמונות, לרבות ארבעה בתי קברות יהודיים. לאגודת השומרים, אגודה של השוטרים היהודים במחלקת המשטרה של העיר ניו יורק, יש חלקה בבית הקברות המיועדת לחבריה. משה יוסף אולגין (1878-‏1939) - סופר ועיתונאי זאב ז'בוטינסקי (1880-‏1940) - מדינאי (עד העלאתו לקבורה בישראל ב-1964) כדורי זילכה (1884–‏1956) - בנקאי יצחק קסוטו (1896-‏1996) - רב מורטון גולד (1913-‏1996) - מלחין ומנצח אברהם בים (1906-‏2001) - ראש עיריית ניו יורק זכריה סיטשין (1920-‏2010) - סופר טומי ראמון (1949-‏2014) - מוזיקאי אתר האינטרנט הרשמי של בית הקברות ניו מונטיפיורי
קיילב רודני

קיילב רודני (באנגלית: Caleb Rodney;‏ 29 באפריל 1767 – 29 באפריל 1840) היה פוליטיקאי אמריקאי מדלאוור, איש המפלגה הפדרליסטית, שכיהן כחבר האספה הכללית של דלאוור ומתוקף תפקידו כיושב ראש הסנאט של דלאוור, כיהן כמושל דלאוור ה-23 מאפריל 1822 ועד ינואר 1823. קיילב רודני נולד בעיר לואס שבמושבת דלאוור, כבנם של ג'ון ורות האן רודני. אחיו דניאל רודני היה גם הוא מושל דלאוור, והם היו קרובי משפחה רחוקים של נשיא דלאוור לשעבר סיזר רודני. הוא נשא לאישה את אליזבת וסט, ולשניים נולדו חמישה ילדים. רודני ניהל חנות בלואס. בשנים 1802–1805 כיהן רודני כחבר בית הנבחרים של דלאוור. לאחר מכן הוא נבחר לסנאט של דלאוור וכיהן בו בשנים 1806–1809. הוא שב לכהן בבית הנבחרים בשנים 1812–1813, וב-1816 שב לסנאט. באותה שנה הוא התמודד בבחירות לבית הנבחרים של ארצות הברית אך נוצח. הוא שב למושבו בסנאט וכיהן בו עד 1822. רודני היה יושב ראש הסנאט בשני המושבים האחרונים לכהונתו בו. לפיכך, עם מותו של המושל ג'ון קולינס, הוא הושבע כמושל דלאוור, וכיהן בתפקיד מ-23 באפריל 1822 ועד 21 בינואר 1823. רודני נודע כמתנגד לעבדות, והביע את רצונו שמוסד העבדות יבוטל באמצעות צעדי שחרור ממושכים. קיילב רודני נפטר בלואס ב-29 באפריל 1840. הוא נטמן בכנסייה האפיסקופלית סנט פיטר שבעיר. לא קיים דיוקן ידוע שלו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 219. קיילב רודני באתר אגודת המושלים הלאומית (באנגלית) קיילב רודני באתר The Political Graveyard (באנגלית) קיילב רודני, באתר "Find a Grave" (באנגלית)
קאצ'ופו

קאצ'ופו (בספרדית: Cachopo) הוא מאכל אופייני לגסטרונומיה של אסטוריה בספרד. הוא מורכב משתי אומצות גדולות מבשר בקר, שביניהם פרוסות גבינה ושל חמון סראנו. הכל נצרך חם לאחר שנעטף ומטוגן בציפוי קמח, ביצה ופירורי לחם. הוא מוגש בדרך כלל עם תוספת של תפוחי אדמה, פלפלים או פטריות . המילה "קאצ'ופו" מגיעה מהדמיון שיש למנה זו לגזעי העצים החלולים, הנקראים "קצ'ופוס" (מלטינית: קאקאבום - caccabum, כלומר מיכל), ששימשו כמיכל לאחסון כלי חקלאות. ההתייחסויות הראשונות לקאצ'ופו האסטורי נאספו על ידי ד"ר גספאר קסאל (ספ'), בתחילת המאה ה-18. בספר הבישול, שיצא לאור על ידי הגסטרונומית אדלה גארידו ב-1938, המנה מופיעה בשם "סטייק בנוסח אסטורי". הפופולריות שלו עלתה בשנות ה-50, לאחר שמסעדת Pelayo באוביידו שילבה אותו בתפריט שלה ב-1947. כפי שאומר המבקר הגסטרונומי חוסה איגנסיו גרסיה נורייגה (ספ'), "קאצ'ופו היה מאכל ישן המוכר היטב לבורגנות האסטורית בתחילת המאה ה-20, אך יוקרתו הסופית הגיעה רק בסוף שנות החמישים או תחילת שנות השישים הודות לעבודה טובה של כמה מסעדות באוביידו ובגראדו. מהצורה המקורית הזו, צצו וריאנטים מרובים של קאצ'ופוס דגים, עוף או חזיר והתמלאו בפירות ים, בשר כבוש, פטריות, פלפלים, גבינות, אספרגוס וכו'. בשנים האחרונות מקובל לפרסם מדריכים ומסלולי מסעדות שבהם הכי מומלץ להזמין קאצ'ופוס. מקובל גם לערוך ימי קאצ'ופו, ביניהם בלט חודש הקאצ'ופו שנערך במדריד בנובמבר 2016. מאז 2012, אליפויות קאצ'ופו אזוריות שונות מתקיימות באזורים שונים של ספרד, ביניהן בולטת תחרות הקאצ'ופו של אסטוריה, מאורגנת על ידי "מדריך הקאצ'ופו". קורדון בלו מדיה וקבצים בנושא קאצ'ופו בוויקישיתוף Batalla Cueto, Pablo. «Me horripila que el cachopo desplace a la fabada como plato identitario asturiano».] La Voz de Asturias. Consultado el 2 de septiembre de 2017. Garcia Noriega, José Ignacio. La reconquista del cachopo ignaciogracianoriega.net Consultado el 24 de diciembre de 2018. Medina, Miguel Ángel. «El ‘mes del cachopo’ consolida este plato asturiano en Madrid.» El País. Consultado el 2 de septiembre de 2017. Capel, José Carlos «¿Quién no ha comido cachopo?» El País. Consultado el 2 de septiembre de 2017. Arribas, J. M. «Estos son los mejores cachopos y cachopines de Asturias.» La Voz de Asturias. Consultado el 2 de septiembre de 2017.
צ'ארלס תומאס (מושל דלאוור)

צ'ארלס תומאס (באנגלית: Charles Thomas;‏ 23 ביוני 1790 – 8 בפברואר 1848) היה עורך דין ופוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כחבר בית הנבחרים והסנאט של דלאוור וכמושל דלאוור ה-25 מיוני 1823 ועד ינואר 1824. צ'ארלס תומאס נולד במחוז ניו קאסל שבדלאוור, כבנם של צ'ארלס וסוזאנה מקמלוט תומאס. אביו היה אחד מזקני הכנסייה הפרסביטריאנית של ניו קאסל ונשיא חברת הכבישים של דלאוור. צ'ארלס הצעיר נשא לאישה את אלייזה סטופס, ולשניים נולדה בת אחת בשם אלייזה. לא ידוע על גורלה של רעייתו של תומאס, אך ידוע שבתו טופלה על ידי ד"ר ג'ון רמזי מוילמינגטון עד שמלאו לה עשר, ולאחר מכן היא עברה עם אחותו של אביה, סאלי, שנישאה לוויליאם ט. ריד, חברו של תומאס לספסל הלימודים, ונכדו של ג'ורג' ריד. ויליאם וסאלי חיו בביתו של תומאס. תומאס למד בפרינסטון קולג', ולמד משפטים בהדרכתו של ג'ורג' ריד הבן. ב-1813 הוא התקבל ללשכת עורכי הדין של דלאוור והחל לעסוק במקצוע בניו קאסל. הוא כיהן כחבר בית הנבחרים של דלאוור ב-1818 ובסנאט של דלאוור בשנים 1822–1823. בשל היותו יושב ראש הסנאט ב-1823, עם מותו של המושל ג'וזף הזלט, הוא החליפו. תומאס כיהן כמושל דלאוור מ-24 ביוני 1823 ועד 20 בינואר 1824. תומאס המשיך לקדם כמה נושאים שקודמו על ידי מושלים קודמים לשיפור מערכת החינוך הציבורית. כפי שמתואר בספרו של קרול הופקר "דמוקרטיה בדלאוור", "'בזמנים קשים אלו', העיר המושל תומאס ב-1824, 'זה נראה ניסוי מסוכן למדי לאפשר לדור אחד לחיות בבורות'. הוא קידם את הנהגתו של מס חינוך מיוחד, שהוא הבטיח, שיהיה ברכה לאנשים... שכן הוא יוכל... להקל עליהם בקשיי המעמסים, המעמסים של השחיתות והבורות. 'לשווא', הוא אמר, 'האם אנו מתפארים בזכות הבחירה שלנו, ובזכויות האזרח שלנו, אם חלק גדול של האזרחים לא מסוגלים לקרוא את פתק ההצבעה שהם בוחרים באמצעותו מדי שנה. אנשים כאלו עשויים לחשוב שהם חופשיים, אך למעשה הם עבדים... אם החינוך מוגבל רק לעשירים', הוא הזהיר, 'מעטים ימצאו עצמם בעמדות השלטון'". מתוך סירוב להעלות מיסים או למסור את השליטה לגורמים המקומיים, לא פעלה האספה הכללית בהתאם. תומאס גם תמך ברפורמות במערכת הענישה. גם פה מתאר הופקר שתומאס "ציין ללא גאווה ש'חוקי הענישה של מדינה זו חמורים הרבה יותר מאלו של כל אחד ממדינות האיחוד". בטענה נגד מאסר על אי תשלום חובות, הוא אמר, "נראה כי הדעה הרווחת בקהילה היא שבתי הכלא העלובים שלנו... הם יותר בתי גידול לחוסר מוסר מאשר מקלטים לחסרי ישע". גם פה לא זכתה קריאתו למענה. צ'ארלס תומאס נפטר בניו קאסל ב-8 בפברואר 1848. הוא נטמן בבית הקברות הפרסביטריאני שבעיר. לא קיים דיוקן ידוע שלו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 220. צ'ארלס תומאס באתר אגודת המושלים הלאומית (באנגלית) צ'ארלס תומאס באתר The Political Graveyard (באנגלית) צ'ארלס תומאס, באתר "Find a Grave" (באנגלית) Hoffecker, Carol E. (2004). Democracy in Delaware. Wilmington, Delaware: Cedar Tree Books., p. 76. Hoffecker, Carol E. (2004). Democracy in Delaware. Wilmington, Delaware: Cedar Tree Books., p. 81.
גיבור זמננו (סדרת טלוויזיה)

גיבור זמננו (ברוסית: «Герой нашего времени») היא סדרת טלוויזיה היסטורית רוסית בבימויו של אלכסנדר קוט ומהווה עיבוד לרומן באותו השם מאת מיכאיל לרמונטוב. "גיבור זמננו" היא היצירה המרכזית בפרוזה של מיכאיל לרמונטוב, שבדרכו יוצר רומן המורכב מכמה עלילות, תוך שילוב קולות שונים, כל זאת כדי לחשוף ולחדור, לקלף פיסה אחר פיסה מעורו של הגיבור, ולהגיע למקומות האפלים שבהם העונג והצער חד הם. שנת 1837. בעיצומה של מלחמת הקווקז המתישה, הקצין הצעיר גריגורי פצ'ורין נשלח לגלות בשירות צבא האימפריה הרוסית בקווקז בגלל השתתפות לא חוקית בדו-קרב. פצ'ורין נאלץ להשתתף באופן בלתי מודע באירועים המתפתחים במהירות - קרב עם מבריחים, חטיפת נסיכה צ'רקסית צעירה, דו-קרב נוסף וכאשר נדמה שהעולם כולו פונה נגד פצ'ורין, הוא ממשיך את מסעו לבדו — כגיבור, תוצר הזמן החדש. איגור פטרנקו — גריגורי פצ'ורין יורי קולוקולניקוב — גרושניצקי אוונגרד לאונטייב — הרופא ורנר סרגיי ניקוננקו — מקסים מקסימיץ' אלווירה בולגובה — ורה יבגניה לוזה — הנסיכה הצ'רקסית מרי אנדריי מרזליקין — פורוצ'יק סמיון "גיבור זמננו", במסד הנתונים הקולנועיים IMDb (באנגלית) "גיבור זמננו", במסד הנתונים הקולנועיים KinoPoisk (ברוסית)
Clancy

Clancy הוא האלבום השביעי של הלהקה האמריקנית Twenty One Pilots, אשר יצא לאור ב-24 במאי 2024 דרך חברת התקליטים Fueled by Ramen. האלבום מהווה את החלק האחרון בטרילוגיית אלבומי הקונספט של הלהקה, ונקרא על שם הדמות הראשית בה. כל השירים הופקו על ידי טיילר ג'וזף ופול מיני. את השירים כתב ג'וזף, אלא אם נכתב אחרת. מידע על האלבום Clancy באתר MusicBrainz האלבום Clancy באתר Discogs האלבום Clancy באתר אפל מיוזיק האלבום Clancy באתר Last.fm Scaled and Icy באתר Spotify Scaled and Icy באתר Apple Music Scaled and Icy באתר יוטיוב Scaled and Icy באתר Amazon Music ARIA Top 50 Albums, ARIA, ‏3 ביוני 2024 (באנגלית) CLANCY, Official Charts, ‏2024-06-06 (באנגלית) Billboard 200™, בילבורד, ‏8 ביוני 2024
נור וידטס

נור וידטס (באנגלית: Noor Vidts; נולדה ב-30 במאי 1996) היא אתלטית בלגית, פעמיים ברציפות אלופת העולם באולם (בלגרד 2022 וגלאזגו 2024) וסגנית אלופת אירופה באולם (טורון 2021) בקרב חמש. באוניברסיאדה שנערכה בטאיפיי, טאיוון בסוף אוגוסט 2017 היא זכתה במדליית ארד בקרב שבע בתוצאה של 5728 נקודות. באליפות אירופה שנערכה בברלין, גרמניה באוגוסט 2018 היא סיימה במקום 20 בקרב שבע בתוצאה של 5598 נקודות. באליפות העולם שנערכה בדוחה, קטר בתחילת אוקטובר 2019 היא סיימה במקום 15 בקרב שבע בתוצאה של 5989 נקודות. באליפות אירופה באולם שנערכה בטורון, פולין במרץ 2021 היא זכתה במדליית כסף בקרב חמש בתוצאה של 4791 נקודות, אחרי בת ארצה נפיסטו ת'יאם (4904 נקודות) ולפני קסניה קריז'אן מהונגריה (4644 נקודות). באולימפיאדת טוקיו שנערכה באוגוסט אותה שנה היא סיימה במקום רביעי בקרב שבע בתוצאה של 6571 נקודות. באליפות העולם באולם שנערכה בבלגרד, סרביה במרץ 2022 זכתה במדליית זהב בקרב חמש בשיא לאומי חדש של 4929 נקודות, לפני אדריאנה סווק מפולין (4851 נקודות) וקנדל ויליאמס מארצות הברית (4680 נקודות). באליפות העולם שנערכה ביוג'ין, אורגון, ארצות הברית ביולי אותה שנה היא סיימה במקום חמישי בקרב שבע בתוצאה של 6559 נקודות. באליפות אירופה שנערכה במינכן, גרמניה באוגוסט אותה שנה היא סיימה במקום רביעי בקרב שבע בתוצאה של 6467 נקודות. באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקרב חמש בתוצאה של 4823 נקודות, אחרי נפיסטו ת'יאם שקבעה שיא עולם חדש של 5055 נקודות ואדריאנה סווק (5014 נקודות). באליפות העולם שנערכה בבודפשט, הונגריה באוגוסט אותה שנה סיימה במקום שישי בקרב שבע בתוצאה של 6450 נקודות. באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית זהב בקרב חמש בתוצאה של 4773 נקודות, לפני סאגה ואנינן מפינלנד (4677 נקודות) וסופי דוקטר מהולנד (4571 נקודות) ובכך הגנה על תוארה. קרב שבע: 6571 נקודות (2021) ריצת 100 מטר משוכות: 13.17 שניות (2021) קפיצה לגובה: 1.84 מטר (2019) הדיפת כדור ברזל: 14.43 מטר (2022) ריצת 200 מטר: 23.70 שניות (2021) קפיצה לרוחק: 6.40 מטר (2022) הטלת כידון: 41.82 מטר (2022) ריצת 800 מטר: 2:08.50 מטר (2022) ריצת 100 מטר: 12.14 שניות (2017) קרב חמש: 4929 נקודות (2022), שיא בלגיה בעבר ריצת 60 מטר משוכות: 8.15 שניות (2022) קפיצה לגובה: 1.84 מטר (2019) הדיפת כדור ברזל: 14.26 מטר (2024) קפיצה לרוחק: 6.60 מטר (2022) ריצת 800 מטר: 2:08.81 דקות (2022) ריצת 60 מטר: 7.82 שניות (2018) מדיה וקבצים בנושא נור וידטס בוויקישיתוף נור וידטס, ברשת החברתית אקס (טוויטר) נור וידטס, ברשת החברתית אינסטגרם נור וידטס, באתר הוועד האולימפי הבין-לאומי נור וידטס, באתר olympedia.org נור וידטס, באתר התאחדות האתלטיקה הבין-לאומית נור וידטס, באתר ליגת היהלום נור וידטס, באתר Track and Field (נשים)
סאגה ואנינן

סאגה ואנינן (בפינית: Saga Vanninen; נולדה ב-4 במאי 2003) היא אתלטית פינית, סגנית אלופת עולם באולם (גלאזגו 2024) בקרב חמש. ואנינן נולדה בטמפרה שבפינלנד. בפסטיבל האולימפי האירופי לנוער שנערך ביולי בבאקו שבאזרבייג'ן זכתה במדליית זהב בקרב שבע בשיא אליפות חדש של 5,913 נקודות. באליפות אירופה עד גיל 20 שנערכה ביולי בטאלין שבאסטוניה זכתה במדליית זהב בקרב שבע בשיא פינלנד עד גיל 20 חדש של 6,271 נקודות. באליפות העולם עד גיל 20 שנערכה באוגוסט בניירובי שבקניה זכתה במדליית זהב בקרב שבע בתוצאה של 5,997 נקודות. באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בקרב שבע בתוצאה של 6,084 נקודות. באליפות אירופה שנערכה בהמשך החודש בברלין שבגרמניה סיימה במקום עשירי בקרב שבע בתוצאה של 6,045 נקודות. באליפות אירופה באולם שנערכה במרץ באיסטנבול שבטורקיה סיימה במקום שביעי בקרב חמש בתוצאה של 4,440 נקודות. בתחרות שנערכה במאי בגציס שבאוסטריה קבעה שיא אישי חדש של 6,391 נקודות בקרב שבע. באליפות אירופה עד גיל 23 שנערכה ביולי באספו שבפינלנד זכתה במדליית זהב בקרב שבע בתוצאה של 6,317 נקודות. באליפות העולם שנערכה באוגוסט בבודפשט שבהונגריה סיימה במקום תשיעי בקרב שבע בתוצאה של 6,289 נקודות. באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בקרב חמש בשיא פינלנד חדש של 4,677 נקודות, אחרי נור וידטס מבלגיה (4,773 נקודות) ולפני סופי דוקטר מהולנד (4,571 נקודות). ריצת 100 מטר משוכות: 13.34 שניות (2023) קפיצה לגובה: 1.80 מטר (2023) הדיפת כדור ברזל: 15.08 מטר (2022) ריצת 200 מטר: 24.30 שניות (2023) קפיצה לרוחק: 6.43 מטר (2023) הטלת כידון: 48.32 מטר (2023) ריצת 800 מטר: 2:17.91 דקות (2023) קרב שבע: 6,391 נקודות (2023) ריצת 60 מטר משוכות: 8.33 שניות (2024) קפיצה לגובה: 1.79 מטר (2024) הדיפת כדור ברזל: 15.01 מטר (2024) קפיצה לרוחק: 6.41 מטר (2024) ריצת 800 מטר: 2:20.54 דקות (2024) קרב חמש: 4,677 נקודות (2024), שיא פינלנד מדיה וקבצים בנושא סאגה ואנינן בוויקישיתוף סאגה ואנינן, ברשת החברתית אינסטגרם סאגה ואנינן, באתר התאחדות האתלטיקה הבין-לאומית
סופי דוקטר

סופי דוקטר (בהולנדית: Sofie Dokter; נולדה ב-19 בדצמבר 2002) היא אתלטית הולנדית, זוכת מדליית ארד באליפות עולם באולם (גלאזגו 2024) בקרב חמש. דוקטר נולדה בחרונינגן שבהולנד. באליפות אירופה עד גיל 20 שנערכה ביולי בטאלין שבאסטוניה זכתה במדליית כסף בקרב שבע בשיא אישי של 5,878 נקודות. באליפות אירופה שנערכה באוגוסט בברלין שבגרמניה סיימה במקום 13 בקרב שבע בתוצאה של 5,811 נקודות. בתחרות שנערכה בפברואר בהולנד קבעה שיא אישי חדש של 4,603 נקודות בקרב חמש. באליפות אירופה באולם שנערכה במרץ באיסטנבול שבטורקיה סיימה במקום רביעי בקרב חמש בתוצאה של 4,499 נקודות. בתחרות שנערכה במאי בגציס שבאוסטריה קבעה שיא אישי חדש של 6,321 נקודות בקרב שבע. באליפות אירופה עד גיל 23 שנערכה ביולי באספו שבפינלנד זכתה במדליית כסף בקרב שבע בתוצאה של 6,256 נקודות. באליפות העולם שנערכה באוגוסט בבודפשט שבהונגריה סיימה במקום 11 בקרב שבע בתוצאה של 6,192 נקודות. באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקרב חמש בתוצאה של 4,571 נקודות, אחרי נור וידטס מבלגיה (4,773 נקודות) וסאגה ואנינן מפינלנד (4,677 נקודות). ריצת 100 מטר משוכות: 13.51 שניות (2023) קפיצה לגובה: 1.89 מטר (2023) הדיפת כדור ברזל: 13.68 מטר (2023) ריצת 200 מטר: 23.68 שניות (2023) קפיצה לרוחק: 6.24 מטר (2023) הטלת כידון: 44.46 מטר (2023) ריצת 800 מטר: 2:15.84 דקות (2023) קרב שבע: 6,321 נקודות (2023) ריצת 60 מטר משוכות: 8.29 שניות (2024) קפיצה לגובה: 1.84 מטר (2024) הדיפת כדור ברזל: 13.92 מטר (2024) קפיצה לרוחק: 6.31 מטר (2024) ריצת 800 מטר: 2:11.89 דקות (2024) קרב חמש: 4,603 נקודות (2023) מדיה וקבצים בנושא סופי דוקטר בוויקישיתוף סופי דוקטר, ברשת החברתית אינסטגרם סופי דוקטר, באתר התאחדות האתלטיקה הבין-לאומית
הלבוי: האדם העקום

הלבוי: האדם העקום (באנגלית: Hellboy: The Crooked Man) הוא סרט אימה וגיבורי על אמריקאי בבימויו של בריאן טיילור, נכתב על ידי מייק מיגנולה וכריסטופר גולדן. הסרט משמש כאתחול לסדרת הסרטים על הלבוי והוא האתחול השני לזיכיון והסרט הרביעי בסך הכל שנעשה על הדמות. בכוונת אולפני ההפקה Millennium Media להפיק סדרת סרטים חדשה שתהיה נאמנה יותר לרוח הקומיקס המקורי. בסרט מככבים ג'ק קסי, ג'פרסון וייט, אדליין רודולף, מרטין באסינדייל, האנה מרגטסון, ליאה מק'נאמרה וג'וזף מרסל. הסרט מבוסס על הקומיקס "הלבוי: האיש העקום ואחרים" משנת 2008, שכתב מייק מינולה. בשנות ה-50 של המאה ה-20, הלבוי וסוכן טירון מהלשכה למחקר והגנה בעל-טבעי, מוצאים את עצמם תקועים באזור הכפרי שלמרגלות הרי האפלצ'ים, בעודם מגלים קהילה קטנה רדופת מכשפות, בראשות שד שטני מקומי בעל קשר מטריד לעברו של הלבוי: האיש העקום. ג'ק קסי — הלבוי, שד רב עוצמה שעובד עבור ארגון ממשלתי בשם הלשכה למחקר והגנה בעל טבעי. ג'פרסון וייט — טום פֶרֵל אדליין רודולף — בובי ג'ו סונג בנוסף, ג'וזף מרסל, ליאה מק'נמרה, האנה מרגטסון ומרטין באסינדייל לוהקו לתפקידים לא ידועים. בפברואר 2023 ג'ק קסי לוהק לגלם את הלבוי בסרט. חברת Millennium Media נרתמה להפיק את הסרט, כשההפקה יצאה לדרך במרץ 2023 בבולגריה והושלמה במאי אותה שנה. "הלבוי: האדם העקום", במסד הנתונים הקולנועיים IMDb (באנגלית) ביקורות ארז דבורה, "הלבוי: האדם העקום" לא מצליח להשיב את הפנרצ'ייז לימי הזוהר של גיירמו דל טורו, באתר ynet, 10 באוקטובר 2024 Ketchup Entertainment Lands Rights To New 'Hellboy' Reboot 'The Crooked Man' Starring Jack Kesy 'Hellboy: The Crooked Man' Will Be an R-Rated Folk Horror Movie (Exclusive) 'Deadpool 2' Star Jack Kesy Cast As Hellboy In Reboot 'The Crooked Man' איתמר אבידני Posted 23 בפברואר 2023 10:00, הגהנום מתאפס, Hellboy: The Crooked Man יהווה ריבוט להלבוי, באתר IGN Israel, ‏2023-02-23 'Hellboy' Reboot 'The Crooked Man' Adds 'Yellowstone' Star Jefferson White & 'Resident Evil's Adeline Rudolph 'Hellboy: The Crooked Man' Plot & Production Details Revealed By Millennium; Reboot To Be A "Departure" & First In New Series — EFM New Hellboy Reboot Wraps Filming, ComicBook.com
כריסטופר מוראלס ויליאמס

כריסטופר מוראלס ויליאמס (באנגלית: Christopher Morales Williams; נולד ב-5 באוגוסט 2004) הוא אתלט קנדי, שיאן העולם באולם (44.49 שניות) בריצת 400 מטר. ויליאמס נולד וגדל בווהן, אונטריו, קנדה. הוא לומד ומתאמן באוניברסיטת ג'ורג'יה. בתחרות באולם שנערכה בפאייטוויל, ארקנסו ב-24 בפברואר 2024 קבע בריצת 400 מטר שיא עולם חדש של 44.49 שניות, שיפור לשיא בן 6 השנים של מייקל נורמן מארצות הברית (44.52 שניות). בתחרות שנערכה בגיינסוויל, פלורידה ב-11 במאי אותה שנה הוא קבע שיא לאומי חדש של 44.05 שניות ואת תוצאה השנה בעולם באותה העת. ריצת 400 מטר: 44.05 שניות (2024), שיא קנדה ריצת 300 מטר: 32.47 שניות (2024), שיא קנדה ריצת 400 מטר: 44.49 שניות (2024), שיא עולם כריסטופר מוראלס ויליאמס, באתר התאחדות האתלטיקה הבין-לאומית
ליה אפוסטולובסקי

ליה אפוסטולובסקי (בסלובנית: Lia Apostolovski; נולדה ב-23 ביוני 2000) היא אתלטית סלובנית, זוכת מדליית ארד באליפות עולם באולם (גלאזגו 2024) בקפיצה לגובה. אפוסטולובסקי נולדה וגדלה בסלובניה. אביה, סשו אפוסטולובסקי, אף הוא אתלט מצטיין, שיאן סלובניה בעבר בקפיצה לגובה. באליפות אירופה באולם שנערכה במרץ בטורון שבפולין סיימה במקום תשיעי בקפיצה לגובה בתוצאה של 1.87 מטר. באליפות אירופה עד גיל 23 שנערכה ביולי בטאלין שבאסטוניה זכתה במדליית ארד בקפיצה לגובה בתוצאה של 1.89 מטר. באליפות העולם שנערכה ביולי ביוג'ין שבאורגון, ארצות הברית, סיימה במקום 12 בקפיצה לגובה בתוצאה של 1.89 מטר. באליפות אירופה שנערכה באוגוסט במינכן שבגרמניה סיימה במקום שביעי בקפיצה לגובה בתוצאה של 1.90 מטר. באליפות אירופה באולם שנערכה במרץ באיסטנבול שבטורקיה סיימה במקום 13 בקפיצה לגובה בתוצאה של 1.82 מטר. באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקפיצה לגובה בתוצאה של 1.95 מטר, אחרי ניקולה אוליסלאגרס מאוסטרליה (1.99 מטר) וירוסלבה מהוצ'יך מאוקראינה (1.97 מטר). קפיצה לגובה: 1.95 מטר (2023) קפיצה לגובה: 1.95 מטר (2024) ליה אפוסטולובסקי, ברשת החברתית אינסטגרם ליה אפוסטולובסקי, באתר התאחדות האתלטיקה הבין-לאומית
אלכסיס הולמס

אלכסיס הולמס (באנגלית: Alexis Holmes; נולדה ב-28 בינואר 2000) היא אתלטית אמריקאית, אלופת עולם (בודפשט 2023) בריצת שליחים 4x400 מטר משולב וזוכת מדליית ארד באליפות עולם באולם (גלאזגו 2024) בריצת 400 מטר. הולמס נולדה וגדלה בהמדן שבקונטיקט, ארצות הברית. במשחקים הפאן-אמריקאיים עד גיל 20 שנערכו ביולי בסן חוסה שבקוסטה ריקה זכתה במדליית זהב בריצת שליחות 4x400 מטר בשיא עולם חדש עד גיל 20 של 3:24.04 דקות, ובמדליית כסף בריצת 400 מטר בתוצאה של 52.59 שניות. באליפות העולם שנערכה באוגוסט בבודפשט שבהונגריה זכתה במדליית זהב בריצת שליחים 4x400 מטר משולב יחד עם ג'סטין רובינסון, רוזי אפיונג ומת'יו בולינג בשיא עולם חדש של 3:08.80 דקות, לפני הממלכה המאוחדת (3:11.06 דקות) וצ'כיה (3:11.98 דקות). באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בריצת 400 מטר בשיא אישי חדש של 50.24 שניות, אחרי פמקה בול (49.17 שניות) ולייקה קלאפר (50.16 שניות), שתיהן מהולנד. ריצת 400 מטר: 50.32 שניות (2023) ריצת 400 מטר: 50.24 שניות (2024) מדיה וקבצים בנושא אלכסיס הולמס בוויקישיתוף אלכסיס הולמס, באתר התאחדות האתלטיקה הבין-לאומית